আইএএস, আইপিএস অফিসারদের বিজেপির হয়ে কাজ করতে চাপ, অভিযোগ মমতার

কৃষ্ণনগর: দেশের বিভিন্ন আইএএস, আইপিএস অফিসারকে  ফোন করে বিজেপির হয়ে কাজ করার নির্দেশ দেওয়া হচ্ছে বলে অভিযোগ করলেন মমতা বন্দ্যোপাধ্যায় (Mamata Banerjee)। বৃহস্পতিবার  কৃষ্ণনগরে নির্বাচনী সভায় মমতার দাবি, তিনি নিজের গোপন সূ্ত্র  মারফত এই খবর পেয়েছেন। কারা আইএএস, আইপিএস অফিসারদের ফোন করেছেন, সেই তথ্যও মুখ্যমন্ত্রী প্রকাশ্যে এনেছেন। এদিন তেহট্টের হরিচাঁদ গুরুচাঁদ স্টেডিয়ামে মহুয়া  তৃণমূল প্রার্থী মহুয়া মৈত্রের (Trinamool candidate Mahua Maitra) সমর্থনে নির্বাচনী সভা করেন মমতা।

আরও পড়ুন: কাল নদিয়ায় এসে মিথ্যা বলবেন মোদিবাবু, তোপ মমতার

এর আগে একাধিকবার মমতা সহ বিরোধী নেতানেত্রীরা অভিযোগ করেছেন, কেন্দ্র নিজেদের স্বার্থে কেন্দ্রীয় তদন্তকারী সংস্থা ইডি, সিবিআই, আয়করকে ব্যবহার করছেন। এবার কৃষ্ণনগরের সভা থেকে মমতা বিজেপির বিরুদ্ধে  আইএএস, আইপিএস অফিসারদের কাজে লাগানোর অভিযোগে সরব হলেন। মমতা বলেন, আইএএস, আইপিএস অফিসারদের  ফোন করে বিজেপির হয়ে কাজ করার নির্দেশ দেওয়া হচ্ছে। তাঁর দাবি, আমলা এবং পুলিশকর্তাদের যাঁর যে রাজ্যে বাড়ি, সেখানকার বিজেপি মুখ্যমন্ত্রীদের দিয়ে বাড়িতে ফোন করানো হচ্ছে। বলা হচ্ছে, বিজেপির পক্ষে যেন তাঁরা কাজ করেন। তিনি বলেন, এটা আমাকে কেউ বলেনি। আমি আমার নিজের সূত্র থেকে জেনেছি। খবর আমার কানে এসেছে। এভাবে বিজেপি ভোটে আদতে ফায়দা তুলতে চাইছে বলেই অভিযোগ তৃণমূল নেত্রীর।

দেখুন ভিডিও