মহেশতলায় ভোট বয়কটের পড়ল পোস্টার

দক্ষিণ ২৪ পরগনা: ডায়মন্ড হারবার লোকসভার (Diamond Harbor Lok Sabha) মহেশতলায় (Maheshtala) ভোট বয়কটের পোস্টার (Vote Boycott Poster), বিরোধীদের কাজ দাবি তৃণমূল। অভিযোগ অস্বীকার বিরোধীদের। ঘটনাটি ঘটে ডায়মন্ড হারবার লোকসভার মহেশতলার ৩০ নম্বর ওয়ার্ডের ঘরামি পাড়ায়। পোস্টারে লেখা রয়েছে ড্রেন তৈরির কাজ শুরুর আগে সিডিউল দেখাতে হবে এবং ড্রেন তৈরির কাজ শেষ না হলে ভোট বয়কট। শেষে লেখা আছে গ্রাম বাসীবৃন্দ। স্থানীয় তৃণমূলের পক্ষ থেকে দাবি করা হচ্ছে ড্রেন তৈরির কাজ হবে,তবে দু এক দিন দেরি হচ্ছে। এবং ভোট বয়কটের পোস্টার নিয়ে তৃণমূলের অভিযোগ বিরোধীদের বিরুদ্ধে। তাদের দাবি এই কাজ বিরোধীদের। যদিও এই বিষয়ে সিপিআইএম এবং কংগ্রেস তরফে তাদের বিরুদ্ধে ওঠা অভিযোগ অস্বীকার করে। বিরোধীদের অভিযোগ, নিকাশী নালার সমস্যা রয়েছে মহেশতলার বিভিন্ন ওয়ার্ডে। আরও বলা হয় ভোট বয়কট কোন সমস্যার সমাধান নয়, তৃণমূলকে বয়কট করতে হবে।