রক্তদান করে মনোনয়ন জমা দেবের

ঘাটাল: মনোনয়ন জমা (Nomination Files) দিলেন ঘাটালের তৃণমূল প্রার্থী দেব (TMC Candidate Dev)। বৃহস্পতিবার মনোনয়ন জমা দেওয়ার আগে ক্তদান শিবিরে রক্তদান করলেন ঘাটাল লোকসভা (Ghatal Lok Sabha) কেন্দ্রের তৃণমূল কংগ্রেস প্রার্থী। শুধু তাই নয় প্রতিশ্রুতি দিলেন এবারে যত ভোট পাবেন, ততগুলো গাছ লাগাবেন ঘাটাল কেন্দ্রে।

আর পাঁচটা রাজনৈতিক নেতাদের থেকে দেব একবারেই আলাদা। ঘাটালের দুবারের এই সাংসদকে কোনও দিন বিরোধীদলের নেতাদের ব্যাক্তি আক্রমণ করতে শোনা যায়নি। এক সংবাদ মাধ্যমে সাক্ষাৎকারেও দেবকে বলতে শোনা গিয়েছিল ভালোবাসা দিয়েই সে নির্বাচনে জয়ী হয়েছে। এদিনও দেবকে দেখা গেল অন্য ভঙ্গিতে। মনোনয়ন জমা দেওয়ার আগে ঘাটাল লোকসভা কেন্দ্রের খড়ার এলাকায় রক্তদান শিবিরে রক্তদান করলেন অভিনেতা তথা প্রার্থী দেব। রক্ত দেওয়ার পরে সংবাদ মাধ্যমদের মুখোমুখি হয়ে তিনি বলেন, ব্লাড ব্যাঙ্কের পরিস্থিতি বেশ খারাপ। প্রচুর রক্তর প্রয়োজন রয়েছে। মানুষের সেবাই পরম ধর্ম। রক্ত ঝরাবেন না, রক্তদান করুন।

আরও পড়ুন: মাধ্যমিকে জয়জয়কার নরেন্দ্রপুর রামকৃষ্ণ মিশনের

দিন দিন তাপমাত্রা পারদ চড়ছে। গাছ কমে যাওয়ার ফলে ভারসাম্য নষ্ট হচ্ছে। সেই দিকে নজর রেখেই গাছ লাগানো ও বিশ্ব উষ্ণায়ন সম্পর্কে বার্তা দেন দেব। তিনি বলনে, গত কয়েক বছরে এত গরম পড়েনি। গরম কমানোর একটাই সমাধান, গাছ লাগাতে হবে। তাই আমি উদ্যোগ নিয়েছি। এই কেন্দ্রে আমি যত ভোট পাব ততগুলো গাছ লাগাবো। যদি আমি ৯ লক্ষ ভোট পাই, তাহলে এই কেন্দ্রে ৯ লক্ষ গাছ লাগাব।